# data[].attributes.body
Surt de Casa entrevista a l'escriptor Pere Martí.

# data[].attributes.attachment_link.title
Pere Martí: "Les institucions han de creure en la literatura infantil i juvenil catalana i promoure-la fora"

# data[].attributes.attachment_link.description
El Pere Martí i Bertran (Sant Quirze de Besora, 1952) té l'agenda força ocupada, malgrat haver-se jubilat de la seva feina de professor d'institut fa un parell d'anys. Justament són dos anys en què la seva obra s'està ampliant a un ritme vertiginós. La col·lecció d'àlbums per a primers lectors 'Rodolins, rodolins' (Barcanova) està sent un èxit.

# data[].attributes.body
Adaptació de Pere Martí i Bertran. L'any Llull 2016

# data[].attributes.attachment_link.readable_text
Ramon Llull és una figura cabdal de la nostra cultura. Està considerat el primer gran escriptor en llengua catalana i un dels grans prersonatges de la literatura universal. L'any 2016 es commemora el 700 aniversari de la seva mort.

Barcanova publicarà en breu dues obres:

Faules del Llibre de les bèsties, per a lectors infantils.

Llibre de les bèsties, adaptació de la col·lecció "Clàssica a Mida" per a públic juvenil.

Ramon Llull va escriure el Llibre de les bèsties fa més de 700 anys i el va incloure en un llibre titulat Llibre de meravelles, més conegut com a Fèlix, que és com s'anomena el protagonista. Llull, amb aquesta obra, com amb la majoria de les moltes que va escriure, volia instruir, volia mostrar el que estava bé i el que no perquè els homes canviessin les seves conductes equivocades. I, per fer-ho d'una manera fàcil i arribar a tothom, va fer servir un recurs molt habitual en l'època, de una llarga tradició en les cultures orientals com l'índia, la persa o l'hebrea: les faules i els exemples.
Adaptació de Pere Martí i Bertran Il·lustracions de Maria Espluga
Les faules han estat un dels gèneres literaris més presents en la literatura infantil de tots els temps. Ramon Llull les va utilitzar en moltes de les seves obres, precisament per l'alt valor didàctic que tenen. Per això hem volgut recollir-ne algunes de les que va incloure en el Llibre de les bèsties.

Avui ens resulten tan fresques i actuals com ho devien ser per als lectors i els oïdors d'aleshores, perquè, per desgràcia, la valentia i la por, la generositat i l'enveja, la pobresa i la riquesa... de què ens parlen no han canviat gaire, per molt que la societat sí que hagi canviat. I no han canviat perquè són qualitats i defectes de l'ésser humà. L'altra característica important de les faules és que els protagonistes solen ser animals, que actuen en tot moment com si fossin persones.

Ramon Llull va incloure en el Llibre de les bèsties una vintena llarga de faules. Nosaltres hem seleccionat aquelles que ens han semblat més assequibles i aquelles que hem considerat que encara ens poden ser útils per fer-nos reflexionar, per fer-nos adonar que hi ha coses que estan bé, que val la pena de fer, però que també n'hi ha d'altres que estan malament, que hem de mirar de desterrar de la nostra manera de ser o d'actuar, si ens volem considerar éssers humans, éssers racionals, per més que siguin les bèsties els protagonistes.
Adaptació de Muntsa Farré Il·lustracions de Gisela Bombilà
Temps era temps, en un bell prat es van reunir tota mena d'animals per triar rei. No cal dir que les discussions entre ells van ser llargues i de vegades tenses i tot, però, finalment el Lleó va ser l'elegit i tothom ho va acceptar; tothom no, perquè la Guineu, des de bon començament, va embolicar la troca i va començar a fer intrigues per aconseguir un poder que no li havia estat donat. Val a dir que no se'n va sortir i que al final va ser víctima dels seus enganys.

La vigència d'aquesta obra és plena; si us hi fixeu bé, trobareu que el missatge, malauradament, no ha caducat, encara que hagin transcorregut més de set segles des que Ramon Llull la va escriure.

Per apropar més l'obra als lectors joves, el text s'ha adaptat al català modern i a una sintaxi més àgil.

Com que de vegades l'encadenament d'exemples en el text complet és molt llarg, s'hi han introduït frases que faciliten la interpretació i ajuden a no perdre el fil del debat. Així mateix, fragments llargs de diàleg indirecte s'han transformat a diàleg directe per fer la lectura més motivadora.

Per acabar, volem fer referència a la versió del Llibres de les bèsties publicat en la col·lecció "Antaviana Clàssics Catalans". Aquesta és una edició en català antic a cura de Montserrat Vallès.

# data[].attributes.attachment_link.description
Ramon Llull és una figura cabdal de la nostra cultura. Està considerat el primer gran escriptor en llengua catalana i un dels grans prersonatges de la literatura universal. L'any 2016 es commemora el 700 aniversari de la seva mort. Barcanova publicarà en breu dues obres: Faules del Llibre de les bèsties , per a lectors infantils.

# data[].attributes.attachment_link.readable_text
publicat per Endevinalles per a tothom, Baula i il.lustrat per Núria Feijoó, recull 87 endevinalles repartides en diversos apartats: Menjar i aliments (9); Animals i natura (18); Persones i professions (6); Objectes (20); Noms i geografia (10) i un últim "Calaix de sastre" amb 24 endevinalles més. Les endevinalles són totalment noves, escrites en vers i amb graus de dificultat i temàtiques diversos perquè siguin de debò per a tothom. L'humor i l'amenitat són dos dels principals ingredients del recull.

En general, la descripció d'allò que s'ha d'endevinar apareix embolcallat amb pistes enginyoses i suggerents com ara el croisant ("tinc banyes que no fan mal..."); d'altres, amb un bon sentit de la lògica ("sempre vaig avall / sigui en una vall /sigui en una aixeta...") o bé divertits jocs de paraules, com en el colibrí ("Amb un bri de col / i la lletra i / ja t'he dit el nom"), i la granota ("Al nom, hi tinc un gra / i canto amb bona nota..."). Hi ha endevinalles més o menys poètiques: el didal ("Podria ser campana /de minairons /o habitacle de fada"). D'altres són més transcendents o filosòfiques: com la vida ("Comença amb un plor / se'n va amb un sospir...") o bé l'horitzó ("... no intentis pas assolir-me: / només sóc una quimera / on ningú mai no ha arribat").

La il.lustradora del llibre, Núria Feijoó destaca per la seva subtilesa a l'hora de dibuixar els diferents elements que conformen les endevinalles. Feijoó omple les pàgines amb multitud de detalls, tots ells divertits i atractius.

Les endevinalles, molt més que un joc

A la introducció del llibre, el mateix autor manifesta que les endevinalles són una font de coneixement i d'aprenentatge d'allò més útils, recomanables i inesgotables. Pere Martí, mestre de secundària, insisteix que les endevinalles són un joc, un joc intel.lectual però un joc, al cap i a la fi; i alhora també són un recurs didàctic d'allò més útil com molt bé saben els ensenyants d'arreu. No és pas perquè sí que hagin estat considerades una de les portes d'entrada al coneixement, presents des de la Bíblia a les obres clàssiques, sense deixar de banda, naturalment, la cultura popular.

Les endevinalles de Martí estan escrites en vers, seguint el rigor de la mètrica, però amb unes mires molt obertes pel que fa a ritmes, rimes, recursos. L'ambigüitat -diu l'autor- és a la base dels textos, per potenciar-ne un tret essencial, el misteri, l'enigma que tota endevinalla amaga, però alhora hi hem aplicat la rigorositat de les definicions del diccionari.

Endevinalles per a tothom és, doncs, una aportació més a aquest camp tan extens i ric, tan variat, tan apreciat i tant estudiat i que permeten al lector i endeví a mobilitzar l'enginy i a fer treballar la imaginació.

(De Pere Martí i Bertran en parlo en aquest mateix bloc també en ocasió de la publicació del seu conte "En Quim i el grill" i amb motiu del 20è aniversari del programa de Ràdio Vilafranca"Llegir per sentir".)

# data[].attributes.attachment_link.title
El crític i escriptor Pere Martí i Bertran ens convida a gaudir d'un recull d'endevinalles

# data[].attributes.attachment_link.description
publicat per Endevinalles per a tothom, Baula i il.lustrat per Núria Feijoó, recull 87 endevinalles repartides en diversos apartats: Menjar i aliments (9); Animals i natura (18); Persones i professions (6); Objectes (20); Noms i geografia (10) i un últim "Calaix de sastre" amb 24 endevinalles més.

# data[].attributes.attachment_link.description
Pere Martí i Bertran neix l'any 1952 a Sant Quirze de Besora (Osona), un poble situat entre la Plana de Vic i el Ripollès. Estudia a Ripoll i posteriorment a Barcelona, on cursa els estudis de Filologia Catalana a la Universitat Autònoma.

# data[].attributes.attachment_link.description
"La Cristina és una nena de set anys, menuda, prima, tot ulls. Tot ulls, no pas perquè dugui ulleres, no: té uns ulls grossos i negres que xisclen, que se li mengen tota la cara, que riuen constantment. Riuen, sí.

# data[].attributes.body
Guia de lectura.

# data[].attributes.attachment_link.description
"Però com que tard o d'hora tot arriba, també va arribar el bon temps i, com l'any anterior, la tortuga va acabar la hibernació, i en Hans la va tornar a agafar, a acariciar.